প্রেস ব্রিফিং জানানো হয়, সিরাজদিখান থানায় পুলিশের সাথে গুলি বিনিময়ে নিহত জঙ্গী মো: আব্দুর রহমানের দেয়া বর্ণনা এবং ক্রাইম রেকর্ড পর্যালোচনা করে নিশ্চিত হওয়া যায় নিহতদের মধ্যে একজন মুক্তমনা লেখক ও প্রকাশক শাহজাহান বাচ্চু হত্যা মামলার আসামি ও মূল পরিকল্পনাকারী মো: শামীম ওরফে কাকা ওরফে বোমা শামীম। তিনি ঘটনারস্থলে উপস্থিত থেকে পুরো হত্যাকান্ডটি পরিচালনা করেন। তার বিরুদ্ধে বাচ্চু হত্যা মামলাসহ ৫টি ডাকাতি মামলা রয়েছে। নিহত অপরজন এখলাছুর রহমান ওরফে এখলাছও শাহজাহান বাচ্চু হত্যা মামলায় জড়িত ছিলেন। তিনি বালুর চরে নিজেই বাসা ভাড়া নিয়ে অবস্থান করেছে এবং সকল আগ্নেয়াস্ত্র বিভিন্ন স্থান থেকে ভাড়া বাসায় নিয়ে আসেন। হত্যাকান্ডের পরে তিনি নিজেই অস্ত্রগুলো গাজীপুরে নিহত রহমানের নিকট নিরাপদে পৌঁছে দেন।